የአሸንዳ በዓል የህብረተሰቡን  ኢኮኖሚያዊ ተጠቃሚነት  እያሳደገ መሆኑ ተገለጸ።
በአዲስ አበባ የሚኖሩ የትግራይ ተወላጅ ሴቶች ዛሬ የአሸንዳን የማጠቃላያ በዓል በሚሊኒየም አዳራሽ አክብረዋል። "ባህላዊ ሀብታችንን በማልማት ኢኮኖሚያዊ ተጠቃሚነታችን እናረጋግጠለን"  በሚል መሪ ቃል በተከበረው የማጣቃላያ በዓል ከፍተኛ የመንግስት  ባለስልጣናትን ጨምሮ ከ20 ሺህ በላይ የህረተሰብ ክፍሎች ተሳትፈዋል። የትግራይ ሴቶች ማህበር ዋና ስራ አስካያጅ ወይዘሮ ዘነበች ፍሳሃ እንደገለጹት የአሸንዳ በዓል ባህሉን ጠብቆ ከትውልድ ወደ ትውለድ እንዲሸጋገር በመደረጉ ለህብረተሰቡ ኢኮኖሚያዊ ተጠቃሚነት እገዛ አድርጓል።ለዚህም በዓሉን የሚያከብሩ ሴቶች የሚለብሱት ልብስ  አገር ውስጥ የተመረተ በመሆኑ በሽመናም ሆነ በስፌት የተሰማሩ የህብረተሰብብ ክፍሎችን ተጠቃሚ ማድረጉን በአብነት አንስተዋል። በቀጣይም በዓሉን በዩኒስኮ  ለማስመዝገብና ህብረተሰቡም በኢኮኖሚ ተጠቃሚ የሚሆንበትን ዕድል ለማስፋት ጥረት እየተደረገ  መሆኑን አብራርተዋል።የትግራይ ሴቶች ማህበር አዲስ አበባ ቅርንጫፍ  ስራ አስካያጅ ወይዘሮ ምሕረት ምናስብ ዘንድሮ በአዲስ አበባ ለ15ኛ ጊዜ በተከበረው የአሸንዳ በዓል አንድ ሚሊዮን ብር ገቢ መገኘቱን ገልጸዋል። ገንዘቡ በችግር  ምክንያት ከትምህርት ገበታ ለራቁ ህጻናትና ለተገቸገሩ እናቶች እንደሚውልም አስታውቀዋል።አሸንዳን  ብቻ ሳይሆን ሁሉንም የኢትዮያውያ ባህሎች   በማበልጸግና ለዓለም በማስተዋወቅ የህብረተሰቡን ኢኮኖሚያዊ ተጠቃሚነት ማሳደግ እንደሚገባም ነው ወይዘሮ ምህረት የጠቆሙት-(ኢዜአ)፡፡